අයථා ලෙස මුදල් ඉපයීම සම්බන්ධයෙන් වන පරීක්ෂණවලට අදාළව හිටපු අමාත්‍ය මහින්දානන්ද අලූත්ගමගේට අයත් බැංකු ගිණුම් 5 ක් පරීක්ෂා කිරීමට අද අධිකරණය අවසර ලබාදුන්නා.ඒ ඊට අදාළ නඩුව අද කොළඹ අතිරේක මහේස්ත්‍රාත් අධිකරණයේදී කැඳවූ අවස්ථාවේදියි.එහිදී අපරාධ පරීක්ෂණ දෙපාර්තමේන්තුව අධිකරණයට පවසා සිටියේ සිද්ධියට අදාළව බැංකු ගිණුම් 5 ක තොරතුරු ලැබී ඇති බවයි.මීට අමතරව හිටපු අමාත්‍යවරයාට අයත් රාජගිරියේ පිහිටි නිවසක් සම්බන්ධයෙන්ද අපරාධ පරීක්ෂණ දෙපාර්තමේන්තුව අධිකරණයට අද කරුණු ඉදිරිපත් කළා.